**ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ДЕЗИНФЕКЦИОННА СТАНЦИЯ“, ПРИЕТ С РЕШЕНИЕ №257, ВЗЕТО С ПРОТОКОЛ №14 ОТ 29.09.2021Г. НА ОБЩИНСКИ СЪВЕТ ПЛОВДИВ, ИЗМ. И ДОПЪЛНЕН С РОС № 105/24.03.2022Г.**

**ВНОСИТЕЛ: ВЕЛИЧКО РОДОПСКИ - ЗАМ.- КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

***Проект***

Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на нов Правилник на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” №1.

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ДЕЗИНФЕКЦИОННА СТАНЦИЯ“.**

**1. Причини, които налагат приемането на Правилник за изменение и допълнение на Правилник за устройството и дейността на ОП „Дезинфекционна станция“:**

С оглед синхронизиране на действащото към момента българско законодателство и по-точно със Закона за публичните финанси, следва да се промени чл. 18 от Правилника за устройството и дейността на ОП „Дезинфекционна станция“, като думите „прилага бюджетна сметка“ да бъдат заменени с „разполага с бюджет“.

На следващо място, във връзка с извършен анализ на организацията на работата на различни звена, както и възможностите за повишаване качеството и обхвата на извършените дейности, директорът на предприятието, в своя доклад изх. №94/09.06.2022г. и вх. №22 ОПДС-1/09.06.2022г. на община Пловдив предлага да бъде променена организационната структура на предприятието в рамките на утвърдената численост.

Предлага се отдел „ФСО“ /6 щатни бройки/ да бъде премахнат от структурата на предприятието, като на негово място да бъдат сложени отделни длъжности /отново 6 щатни бройки/ и по този начин числеността на персонала ще бъде запазена изцяло. Въпросните длъжности ще бъдат на пряко подчинение на директора на предприятието, с цел по-добър контрол върху преките задължения на служителите.

Във връзка с изпълнение на разпоредбите на §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС директорът на предприятието е представил ново **Приложение №1**, неразделна част отПравилника.

С оглед на всичко изложено дотук, целесъобразно и законосъобразно се явява приемането на Правилник за изменение и допълнение на Правилник за устройството и дейността на ОП „Дезинфекционна станция“.

**При изработването на проекта за приемане на Правилник за изменение и допълнение на Правилник за устройството и дейността на ОП „Дезинфекционна станция“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.***

**Принцип на необходимост** – необходимо е да бъде приет Правилник за изменение и допълнение на Правилник за устройство и дейността на ОП „Дезинфекционна станция“ с оглед оптимизиране на структурата на персонала, привеждане текста на чл.18 от Правилника в синхрон с българското законодателство и приемане на ново Приложение №1 „Структура и численост на персонала“ към Правилника.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Дезинфекционна станция“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Дезинфекционна станция“ е в съответствие с нормативните актове от по**-**висока степен.

При изработване на проекта за приемане на Правилник за изменение и допълнение на Правилник за устройството и дейността на ОП „Дезинфекционна станция“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта за приемане на Правилник за изменение и допълнение на Правилник за устройството и дейността на ОП „Дезинфекционна станция“, която е прикачена към публикувания проект.

**Цел на приемане на Правилник за изменение и допълнение на Правилник за устройството и дейността на ОП „Дезинфекционна станция“.**

Целта на приемането на Правилник за изменение и допълнение на Правилник за устройството и дейността на ОП „Дезинфекционна станция“ е да се промени чл.18 от Правилника и да се приеме ново Приложение №1 - “Структура и численост на персонала“, неразделна част от Правилника за устройството и дейността на ОП „Дезинфекционна станция“, с оглед по-добър контрол върху преките задължения на служителите чрез приемане на нова организационна структура на предприятието.

**Финансови средства, необходими за приемане на Правилника.**

За приемането на Правилник за изменение и допълнение на Правилник за устройството и дейността на ОП „Дезинфекционна станция“ не е необходимо разходването на допълнителни бюджетни средства.

**Очаквани резултати**

Очакваните резултати са: оптимизация на структурата на предприятието, по-голяма ефективност и по-добър контрол върху дейността на служителите на предприятието.

**Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Дезинфекционна станция“ е в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилник за устройството и дейността на ОП „Дезинфекционна станция“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Закона за публичните финанси, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието му с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **01.07.2022г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Дезинфекционна станция“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ НА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Дезинфекционна станция“, приет с Решение №257, взето с протокол №14 от 29.09.2021г. на Общински съвет Пловдив, изм. и доп. с РОС №105/24.03.2022г., както следва:

**§ 1**. Променя текста на чл.18 от раздел IV. „Финансиране на предприятието“, както следва:

„Чл.18. Предприятието е местна дейност и разполага с бюджет по смисъла на Закона за публичните финанси“;

**§ 2**. Отменя Приложение №1към действащия Правилник за устройството и дейността на ОП „Дезинфекционна станция“ и приема ново Приложение № 1 “Структура и численост на персонала”*,* което става неразделна част от същия.

**Заключителни разпоредби**

**§ 3**.Правилникът за изменение и допълнение на Правилник за устройството и дейността на ОП „Дезинфекционна станция“, приет с Решение №……, взето с Протокол №….. от ……………………… 2022г. на Общински съвет – Пловдив и влиза в сила **от 01.09.2022г.**

**§ 4.** Изпълнението на Правилника се възлага на директора на ОП „Дезинфекционна станция“.

**Приложения:**

1. **Приложение №1 -** Правилник за устройството и дейността на ОП „Дезинфекционна станция“, ведно с Приложение №1 „Структура и численост на персонала“, неразделна част от Правилника.
2. **Приложение №2** – Предварителна оценка на въздействието.